Legend of Kaipalaoa^ the Hoopapa Youngster. 583 



Ae aku o Kalanialiiloa: "He oiaio ia; o kau io ka hoopaa, he paa ka waka, hoo- 

 kahi waka walaau o ko ka hula." I mai na kanaka makua: "O ka mea paha ia i loaa 

 iaia, aole paha i loaa na mea e ae." Pane mai ke kanaka makua: 



Kanaka lawaia ua kahuli ka waa, 

 Kanaka lawaia ua kahuli ke ama, 

 Kanaka lawaia ua kahuli ka iako, 

 Kanaka lawaia ua kahuli ke ka, 

 Kanaka lawaia ua kahuli ka pa. 



"Aia ka makou mea kahuli la e ke keiki hoopapa o Hawaii; a i loaa ia oe, ola 

 oe; aka, i loaa ole ia oe make oe." 



Wiliia ka pou o ko ihu la, 



Kaa ka la i Kumakena, 



Oo ia ko maka i ke kumu kahili, 



Poha mai ka wale, 



Omo aku ko makou akua hoopapa, 



O Kaneulupo. 



Pane aku ke keiki: "A loaa ka hoi kau ka ke kanaka makua, e o hoi e loaa ka'u 

 ka ke keiki; e loaa hoi paha ka'u ka ke keiki i nani ai. I ola ai hoi au alua, imi hoi 

 paha au a i loaa ole, kau mea kahuli, ola oukou, aka hoi, i loaa make oukou ia'ii." 



Will ka pou o ka ihu, 



Kaa ka la i Kumakena, 



Oo ia ka maka i ka welelau o ke kahili, 



A poha mai ka wale, 



Omo aku ko'u wahi akua hoopapa, 



O Kanepaiki. 



Pane hou na kanaka makua i ke keiki: 



A hua, a pane, 

 He pane ko ona. 

 He hoolohe ko onei. 



Pane ke keiki: 



E ke akua, aina ka maka 



O na kanaka makua hoopapa nei la e, aina ka maka. 



Kanaka ohule ua kahuli ka lae, 



Kanaka makapaa ua kahuli ka onohi, 



Kanaka oopa ua kahuli ka iwi. 



